Diari Oficial de la Generalitat Valenciana


Sumari del DOGV 3700, del 02-03-2000 (2000/1587)

Informació pública del programa d’actuació integrada de la unitat d’execució el Vidre.
--------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1587


Organisme emissor
:   Ajuntament de Carlet

Tipus de document
:   Anunci

Informació pública del programa d'actuació integrada de la unitat d'execució el Vidre. [2000/Q1587]
  
A l'empara del que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'Agrupació d'Interés Urbanístic el Vidre de Carlet ha presentat en aquest ajuntament el programa d'actuació integrada de la unitat d'execució el Vidre. A aquest programa s'acompanya el projecte d'urbanització i per donar compliment a l'article 50.1 b de la Llei Reguladora de l'Activitat Urbanística, s'aporten els estatuts i acords socials de l'Agrupació d'Interés Urbanístic el Vidre de Carlet, perquè qualsevol propietari que ho desitge puga atorgar la corresponent escriptura d'adhesió a l'agrupació d'interés urbanístic.
  
En aplicació del que estableix l'article 46.3 de la llei a què es fa referència, és procedent sotmetre aquest programa amb tota la documentació annexa a informació pública per un termini de 20 dies hàbils, comptats a partir de l'endemà de la publicació del present anunci al Diari Oficial de la Generalitat Valenciana.
  
Es fa constar que durant aquest termini els interessats en el procediment podran formular qualsevol al·legació que els convinga segons dret, així com altres alternatives tècniques al programa i, si s'escau, proposicions juridicoeconòmiques, tot això en els terminis i condicions de l'esmentada Llei 6/1994, per la qual cosa qualsevol l'interessat podrà consultar la documentació a què es fa referència, així com l'expedient administratiu els dies hàbils en horari d'oficina.
  
També mitjançant el present anunci, segons el que estableix l'article 46, paràgrafs quart i cinqué de la Llei 6/1994, es fa saber als interessats que el termini de cinc dies per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant aquest termini, podran formular-se les proposicions a què es fa referència a l'Ajuntament de Carlet.
  
Finalitzat aquest segon termini, el següent dia hàbil, excepte si és dissabte ja que en aquest cas s'entendrà el dia hàbil immediatament posterior, tindrà lloc l'acte d'obertura de pliques a la sala d'actes de l'Ajuntament de Carlet.
  
Aquests terminis es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució per a aquest acte. Aquesta pròrroga s'anunciarà al tauler d'anuncis de l'ajuntament i es comunicarà a aquelles persones que, per desconéixer-la, presenten pliques prematurament.
  
També es remetrà el contingut del present edicte al domicili fiscal d'aquelles persones que consten al Cadastre com a titulars de drets afectats per l'actuació que es proposa.
  
La qual cosa es fa publica perquè se'n prega coneixement.